Aaron Ramsdale

Aaron Christopher Ramsdale (sündinud 14. mail 1998 Stoke-on-Trentis) on Inglismaa jalgpallur, kes mängib väravavahina Inglismaa Premier League'i klubis Arsenal.

2013. aastal liitus ta Sheffield Unitediga, kellega sõlmis esimese profilepingu 2016. aasta mais. Klubi põhimeeskonnas debüteeris ta 6. novembril 2016 Inglismaa karikavõistluste mängus Leyton Orienti vastu.

2017. aasta jaanuaris sõlmis ta lepingu Inglismaa kõrgliiga klubiga AFC Bournemouth. Hooaja 2017–18 teises pooles oli ta Bournemouthist laenul Inglismaa tugevuselt neljanda liiga klubis Chesterfield ja hooaja 2018–19 teises pooles Inglismaa tugevuselt kolmanda liiga klubis AFC Wimbledon. Hooajal 2019–20 oli Ramsdale Inglismaa kõrgliigas Bournemouthi põhiväravavaht. Hooaja 2019–20 lõpus valiti ta Bournemouthi fännide poolt klubi hooaja parimaks mängijaks.

2020. aasta augustis naasis Ramsdale Sheffield Unitedi, kellega sõlmis nelja-aastase lepingu."Aaron Ramsdale: Sheffield United re-sign goalkeeper from Bournemouth". BBC Sport. 19.8.2020. Vaadatud 21.1.2022 Hooaja 2020–21 lõpus valiti ta Sheffield Untedi hooaja parimaks mängijaks ja parimaks noormängijaks."End of Season Awards". Sheffield United F.C. 23.5.2021. Vaadatud 21.1.2022

2021. aasta augustis liitus ta Arsenaliga."Aaron Ramsdale joins in permanent deal". Arsenal F.C. 20.8.2021. Vaadatud 21.1.2022

Aastatel 2016–2021 mängis Ramsdale Inglismaa noortekoondistes. 2017. aastal tuli ta Inglismaa kuni 20-aastaste koondisega Euroopa omavanuste meistriks. 2021. aasta juunis kutsuti Ramsdale 2021. aasta Euroopa meistrivõistlustel osalevasse Inglismaa jalgpallikoondisse vigastada saanud Dean Hendersoni asemele. Koondisedebüüdi tegi ta 15. novembril 2021 MM-i valikmängus San Marino vastu.

 Viited 

 Välislingid 

 Aaron Ramsdale'i profiil Arsenali kodulehel

Kategooria:Inglismaa jalgpallurid
Kategooria:Sheffield United FC mängijad
Kategooria:AFC Bournemouthi mängijad
Kategooria:Arsenal FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1998